Document ID: 31984R3623

*****
ΚΑΝΟΝΙΣΜΟΣ (ΕΟΚ) αριθ. 3623/84 ΤΟΥ ΣΥΜΒΟΥΛΙΟΥ
της 18ης Δεκεμβρίου 1984
περί προσωρινής αναστολής του αυτόνομου δασμού του Κοινού Δασμολογίου σχετικά με το κριλ που προορίζεται για μεταποίηση, της διάκρισης ex 03.03 Α V β)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,
Εκτιμώντας:
ότι για το εν λόγω προϊόν η κοινοτική παραγωγή δεν ανταποκρίνεται στις ανάγκες των βιομηχανιών της Κοινότητας που το χρησιμοποιούν· ότι, κατά συνέπεια, είναι προς το συμφέρον της Κοινότητας η μερική αναστολή του αυτόνομου δασμού του Κοινού Δασμολογίου για το προϊόν αυτό·
ότι, λαμβάνοντας υπόψη τις δυσκολίες που προκύπτουν για την αυστηρή εκτίμηση, στο εγγύς μέλλον, της εξελίξεως της οικονομικής καταστάσεως στον σχετικό τομέα, πρέπει να ληφθεί μόνο προσωρινά αυτό το μέτρο αναστολής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από την 1η Ιανουαρίου και μέχρι τις 30 Ιουνίου 1985, ο αυτόνομος δασμός του Κοινού Δασμολογίου σχετικά με το κριλ που προορίζεται για μεταποίηση, της διάκρισης ex 03.03 Α V β), αναστέλλεται στο ύψος του 9,5 %.
Ο έλεγχος της χρήσης γι' αυτό τον ειδικό προορισμό γίνεται κατ ' εφαρμογή των σχετικών κοινοτικών διατάξεων.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Δεκεμβρίου 1984.

Labels: 3
6